**Despre omul fiinţǎ**

*Samoila*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Molipsit de-o devenire, omul, fiinţǎ dezmorţitǎ,

Între semeni pritoceşte idei pline de ispitǎ

Ce l-ar arunca în haos unde panica aşeazǎ

Muzica realitǎţii cǎtre care nu cuteazǎ.

Cu luciditate rece, uitând mǎrile şi cerul,

Aleargǎ cu-nfrigurare cǎtre locuri unde clerul,

Îngropat între hrisoave, se-ntâlneşte cu dorinţa

Unor dup-amieze sfinte ce le-ar întǎri credinţa.

Patima destǎinuirii, murmurul faptelor sale

Fac din omul fiinţǎrii existenţǎ de vestale,

Profitând de cheltuirea unor clipe parfumate,

Dizolvate-n Absolutul abuzat de Voluptate.

Orizontul lui mǎsoarǎ incurabile sfârşituri

Ce-şi amânǎ împlinirea în istorii fǎrǎ titluri

Mijlocindu-şi mântuirea, inspirat de renunţare,

Nu confundǎ paradisul cu o viaţǎ-ntâmplǎtoare.

Lenevit în feerie, gustǎ forma utopiei

Ce-ar putea sǎ-l cantoneze în meandrele stihiei.

Inimii punându-i cârje, dǎ cu zâmbetu-n zǎbrele

Sǎ-şi croiascǎ rosturi false între doruri paralele.